256 NOVUM ORGANUM. 



veniente ab Experientia facta demiim Litterata, me- 

 lius sperandum. 



en. 



Atque insuper cum tantus sit particularium nu- 

 merus et quasi exercitus, isque ita sparsus et diffusus 

 ut intellectual disgreget et confundat, de velitatio- 

 nibus et levibus motibus et transcursibus intellectus 

 non bene sperandum est ; nisi fiat instructio et coor- 

 dinatio per Tabulas Inveniendi idoneas, et bene 

 dispositas et tanquam vivas, eorum quae pertinent ad 

 subjectum in quo versatur inquisitio, atque ad barum 

 Tabularum auxilia praeparata et digesta mens appli- 

 cetur. 



cm. 



Verum post copiam particularium, rite et ordine 

 veluti sub oculos positorum, non statim transeundum 

 est ad inquisitionem, et inventionem novorum particu 

 larium, aut operum ; aut saltern, si hoc fiat, in eo 

 non acquiescendum. Neque enim negamus, post- 

 quam omnia omnium artium experimenta collecta et 

 digesta fuerint, atque ad unius hominis notitiam et 

 judicium pervenerint, quin ex ipsa traductione ex- 

 perimentorum unius artis in alias, multa nova inve- 

 niri possint ad humanam vitam et statum utilia, per 

 istam Experientiam quam vocamus Litteratam ; sed 

 tamen minora de ea speranda sunt ; majora vero a 

 nova luce axiomatum ex particularibus illis certa 

 via et regula eductorum, quas rursus nova particu- 

 laria indicent et designent. Neque enim in piano 

 via sita est, sed ascendendo et descendendo ; ascen- 

 dendo primo ad axiomata, descendendo ad opera. 



